কামালপুরের বড় দুর্গাপুজো এবারও বন্ধ!

রানাঘাট: রানাঘাটের (Ranaghat) কামালপুরে (Kamalpur) ফের দুর্গাপুজো (Durga Puja 2025) ঘিরে বিতর্ক। গত বছর প্রশাসনিক বাধার কারণে পুজো বন্ধ হয়ে গিয়েছিল। বাঁশের স্ট্রাকচারে দুর্ঘটনার আশঙ্কা থাকায় প্রশাসন তা বন্ধ করে দেয়। এ বছর নতুন করে কংক্রিটের ভিতের উপর লোহার কাঠামো তৈরি শুরু করেন গ্রামবাসী ও উদ্যোক্তারা।

তবে শনিবার সকালে পুলিশ এসে নির্দেশ দেয় লোহার কাঠামোর উপরের অংশ নামিয়ে ফেলতে। এতে ক্ষোভে ফেটে পড়েন গ্রামবাসীরা এবং বিক্ষোভ দেখান। উদ্যোক্তাদের তরফে জানানো হয়, প্রশাসনের নির্দেশিকা মেনেই পুজোর প্রস্তুতি চলছে। কিছু টেকনিক্যাল সমস্যার কারণে কাঠামো নামাতে হয়েছে, পরে তা ঠিক করে পুনরায় সাজানো হবে।

আরও পড়ুন: তিন মাসেই বেহাল কোটি টাকার রাস্তা, দুর্নীতির অভিযোগে সরব বিরোধী ও স্থানীয়রা

পুজো উদ্যোক্তাদের স্পষ্ট বক্তব্য, সোশ্যাল মিডিয়ায় যে খবর ছড়িয়েছে তা ভুয়ো। সরকারি সহযোগিতাতেই এ বছর কামালপুরে দুর্গাপুজো হচ্ছে।